**Darovacia zmluva**

v zmysle § 628 zákona č. 40/1964 Zb. Občiansky zákonník v znení neskorších predpisov a § 23 ods. 2 zákona č. 85/2005 Z. z. o politických stranách a politických hnutiach v znení neskorších predpisov (ďalej len „zmluva“)

uzatvorená medzi zmluvnými stranami

**Darca – fyzická osoba:**

Meno a priezvisko:

Adresa trvalého pobytu:

Rodné číslo:

Banka:

Číslo platobného účtu:

(ďalej len „darca“)

**Obdarovaný:**

**Názov: Kresťanskodemokratické hnutie (KDH)**

Sídlo: Šafárikovo námestie č. 4, 811 02 Bratislava

IČO: 00586846

DIČ: 2020830680

Bankové spojenie: Slovenská sporiteľňa, a.s.

Číslo transparentného účtu: SK54 0900 0000 0052 0250 9350

Konajúci : PaedDr. Milan Majerský, PhD., predseda KDH

KDH je registrované na MV SR Bratislava, NVVS/2 – 382/1990, zo dňa 23.2.1990

(ďalej len „obdarovaný“)

**Čl. I**

**Predmet zmluvy**

1. Darca poskytuje obdarovanému finančný dar vo výške ................., € (slovom ................................ eur) bezhotovostnou platbou prevodom z platobného účtu darcu vedeného v banke na platobný účet obdarovaného vedeného v banke. Darca poskytne obdarovanému finančný dar dobrovoľne a bez nároku na akékoľvek protiplnenie za účelom financovania nákladov volebnej kampane Kresťanskodemokratického hnutia pre voľby do Národnej rady Slovenskej republiky v roku 2023.

Dar je určený na podporu kandidáta …..…...…………….....................(meno, priezvisko kandidáta) v rámci volebnej kampane vedenej Kresťanskodemokratickým hnutím vo voľbách do NR SR.

1. Obdarovaný tento dar od darcu prijíma.

**Čl. II**

**Osobitné ustanovenia**

1. Darca si je vedomý, že jeho osobné údaje v rozsahu meno, priezvisko a adresa trvalého pobytu obsiahnuté v tejto zmluve a údaj o hodnote finančného daru budú zverejnené v zmysle príslušných právnych predpisov, najmä zákona č. 85/2005 Z. z. o politických stranách a politických hnutiach v znení neskorších predpisov (ďalej len „Zákon o politických stranách a politických hnutiach“).
2. Darca si je vedomý, že obdarovaný je oprávnený finančný dar alebo jeho časť vrátiť, a to najmä v prípadoch, ak by jeho prijatím boli porušené všeobecne záväzné právne predpisy, najmä Zákon o politických stranách a politických hnutiach. O vrátení finančného daru alebo jeho časti a dôvode vrátenia bude darca písomne informovaný.
3. Darca vyhlasuje, že nie je osobou uvedenou v § 24 ods. 1 Zákona o politických stranách a politických hnutiach, od ktorej obdarovaný nesmie finančný dar prijať. V prípade, ak sa ukáže vyhlásenie darcu ako nesprávne, neúplné alebo nepravdivé, obdarovaný je oprávnený odstúpiť od tejto zmluvy a darca je povinný nahradiť obdarovanému akúkoľvek škodu, pokuty alebo iné sankcie, ktoré mu v dôsledku nesprávneho, neúplného alebo nepravdivého tvrdenia darcu vznikli/boli udelené.

**Čl. III**

**Záverečné ustanovenia**

1. Táto zmluva nadobúda platnosť a účinnosť dňom jej podpisu obomi zmluvnými stranami.
2. Táto zmluva sa vyhotovuje v dvoch exemplároch, každá zmluvná strana obdrží po jednom vyhotovení.
3. Táto zmluva je prejavom slobodnej a vážnej vôle oboch zmluvných strán. Zmluvné strany si zmluvu prečítali, jej obsahu porozumeli a na znak súhlasu zmluvu podpisujú.

V ..................................., dňa .................................

|  |  |
| --- | --- |
| .....................................................  *darca*  (podpis darcu osvedčený) | .....................................................  *obdarovaný* |